《送魏端璧知宁国县》
明代·程敏政

荐章终岁说贤能，一日承恩向宛陵。印洗旧尘光墨绶，琴翻新曲写朱绳。

趋庭学在名何忝，伏阙书成气倍增。邻境为君先致祝，亨衢千里待飞腾。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。